TIP ขายหุ้น “ทิพยประกันชีวิต” ให้ธนาคารออมสิน มูลค่ากว่า 61 ลบ.
TIP เตรียมขายหุ้น "ทิพยประกันชีวิต” ให้ออมสินใน Q3/60 ที่ราคา 3.70 บ./หุ้น คิดเป็นมูลค่ารวมกว่า 61 ล้านบาท
31 ส.ค. 2560

บริษัท ทิพยประกันภัย จำกัด (มหาชน) หรือ TIP ระบุว่า ที่ประชุมคณะกรรมการบริษัทเมื่อวันที่ 29 ส.ค.60 มีมติอนุมัติในหลักการให้บริษัททำการขายหุ้นสามัญของบริษัท ทิพยประกันชีวิต จำกัด (มหาชน) ให้กับธนาคารออมสิน จำนวน 16,536,468 หุ้น คิดเป็นสัดส่วนร้อยละ 0.88 ของมูลค่าหุ้นที่เรียกชำระแล้วของบริษัท ทิพยประกันชีวิต จำกัด (มหาชน) ในราคาหุ้นละ 3.70 บาทต่อหุ้น หรือคิดเป็นมูลค่ารวม 61,184,932 บาท
โดยจะมีการทำรายการในไตรมาสที่ 3 ของปี 2560 สำหรับวัตถุประสงค์ที่ขายเพื่อรับรู้กำไรจากการจำหน่ายเงินลงทุนในบริษัท ทิพยประกันชีวิต จำกัด (มหาชน)
อนึ่งธนาคารออมสินเป็นผู้ถือหุ้นของบริษัท ทิพยประกันภัย จำกัด (มหาชน) ในสัดส่วนร้อยละ 11.20
สำหรับโครงสร้างผู้ถือหุ้นใหญ่อันดับ 1-5 ของ TIP มีดังนี้